钦定古今图书集成/明伦汇编/闺媛典/第104卷 > 皇清十 > 周子映妻林氏
## 钦定古今图书集成/明伦汇编/闺媛典/第104卷 > 皇清十 > 周子映妻林氏

按《福清县志》：“林氏廷元，林朝龙女，周子映妻。庚子腊，海逆变作，氏被掳入舟中，乃密嘱同难者曰：‘吾且死，幸为吾语兄弟，好视吾八龄稚儿，吾死后，吾尸随归里耳’。” 语毕，投水死。阅三月，得其尸于海嶕，肤发不坏，衣履如故。及舁至家，临殓，鼻尚涕流，见者大异。